INTERÈS SIMPLE. Referències absolutes per a la còpia de fòrmules.
L'objectiu d'aquesta pràctica és presentar la necessitat de les referències absolutes per a la còpia de determinades fórmules. Construireu un full de càlcul que descrigui l'evolució d'un capital invertit a interès simple durant 10 anys. 

Entre d'altres coses, treballareu: 

· Aplicació de sèries cronològiques per anys.

· Càlcul de l'interès simple.

· Fórmules amb referències absolutes.

El resultat podria ser similar al següent: 


Desenvolupament de la pràctica 
Recordeu que, quan escrivim un text en una cel·la determinada, si no hi cap, "envairà" la cel·la del costat, encara que pertanyi a la cel·la inicial. Així doncs, el rètol INVERSIÓ A 10 ANYS: INTERÈS SIMPLE pertany a la cel·la A1 tot i que ha envaït les cel·les B1 i C1. 

· Creeu un nou full i anomeneu-lo Simple. 

· Introduïu el rètol en negreta de la fila 1. 

· Poseu a la cel·la A3 el rètol "Capital inicial:" i a la cel·la C3 la quantitat, en euros, que s'invertirà (per exemple 1000). 

· Poseu a la cel·la A4 el rètol "Tipus d'interès:" i a la cel·la C4 el tipus previst (per exemple 4). 

Per ajustar una columna a una mida determinada es pot procedir de la manera següent: 

· Se seleccionen les columnes que es volen modificar, totes elles a una mateixa amplada, es tria l'opció de la barra de menú Formato | Columna | Ancho…, es tecleja el valor de l'amplada i es valida amb el botó Aceptar.  També es pot fer seleccionant-les  i arrossegant-ne una per eixamplar-la o fer-la més estreta. Totes les seleccionades s’ajustaran a la mateixa mesura.

· Introduïu-hi els rètols de la fila 6 i ajusteu l'amplada de les columnes B, C i D a 16. 

· Quina és l'amplada de les columnes per defecte? Entreu la referència de 10 anys des del 2002 fins al 2011, introduint el primer any i la resta com a sèrie amb increment 1. (Trieu l'opció Edición | Rellenar | Series…. A continuació trieu el tipus de successió (sèrie) de la finestra de diàleg. Determineu si la successió és de fila o columna. Per a les cronològiques com és aquesta, trieu l'opció Cronológica, Unitat de temps: Año amb l'Incremento:1. ) 

Introduïu a la cel·la B7 la fórmula =C3 que correspon al capital inicial. 

· Introduïu a la cel·la C7 la fórmula =B7*C4/100, que calcula els interessos anuals del capital disponible. 

· Introduïu a la cel·la D7 la fórmula =B7+C7, que calcula el total disponible en acabar l'any. 

· A continuació, l'acció esperada seria copiar les fórmules de les cel·les B7 i C7 sobre B8 i C8 respectivament. Això no obstant, us portaria cap a un resultat erroni. Per comprovar-ho feu aquest procés de manera incorrecta i després el corregireu. 

· Esbrinem el motiu de l'error. Analitzeu el contingut de les fórmules de les cel·les B8 i C8. A la cel·la B8 trobareu la fórmula =C4, quan hauria de ser =C3 (el capital inicial). A la cel·la C8 trobareu la fórmula =B8*C5/100, quan hauria de ser =B8*C4/100. Fixeu-vos que C5 és una cel·la buida. Això significa que, tant la referència a C3 (capital inicial) com a C4 (tipus d'interès) han de romandre fixes. 

Si voleu que en copiar una fórmula algunes referències es mantinguin fixes, aquestes han de fer-se "absolutes" mitjançant el signe $. L'esmentat signe precedirà la referència a la fila o la columna (o a ambdues) que ha de romandre fixa. A continuació, es descriu el procés per corregir l'error. 

· Modifiqueu la fórmula de la cel·la B7 per tal que sigui =C$3 (el 3 serà fix). Modifiqueu la fórmula de la cel·la C7 per tal que sigui =B7*C$4/100.

· Copieu el contingut de les cel·les B7 i C7 al rang B8:C16. 

· Introduïu en D8 la fórmula =D7+C8. El capital en acabar el 2003 serà l'obtingut al final de 2002 més els interessos de 2003. 

· Copieu el resultat obtingut per al 2003 a la resta dels anys. Observeu com ara els resultats de la còpia del rang B8:C16 són correctes.

· El valor situat a la cel·la D16 serà el capital obtingut al final del període. 

· Escriviu el rètol "Capital final:" a la cel·la A18 i a la cel·la C18 la fórmula =D16, ambdues en negreta.

· Seleccioneu la cel·la C3 i accediu a Formato | Celdas | Número. A continuació, seleccioneu la categoria Número i activeu el quadret de Usar separador de miles i premeu Aceptar. D'aquesta manera heu fet que la quantitat entrada en la cel·la C3 tingui un punt que separa els milers. Feu el mateix seleccionant el rang B7:D18. 

· Varieu les dades de capital i tipus d'interès i observeu els resultats. 

· Guardeu l’exercici a la carpeta amb el nom vostrenom-interes-s.xls. Envieu-me’l.

